ai4bharat/Pralekha huggingface dataset:
پیٹرولیم اور قدرتی گیس کی وزارت
ملک میں پیٹرول اور ڈیزل کی پیداوار مانگ میں کسی بھی اضافے کا خیال رکھنے کے لئے کافی سے زیادہ ہے
اضافی مانگ کو پورا کرنے کے لئے پیٹرول اور ڈیزل کی خاطر خواہ فراہمی عمل مین لائی جا رہی ہے
پچھلے کچھ دنوں میں بعض علاقوں میں سرکای زمرے کے ریٹیل آؤٹ لیٹس پر رش کے واقعات میں مبینہ بڑے اضافے کی وجہ سے صارفین کو دستیابی میں تاخیر اور زیادہ انتظار کا سامنا کرنا پڑا۔ نتیجے میں پبلک سیکٹر آئل مارکیٹنگ کمپنیوں کی طرف سے سپلائی میں خلل کی قیاس آرائیاں ہونے لگیں۔
یہ ایک حقیقت ہے کہ کچھ ریاستوں میں مخصوص مقامات پر، پیٹرول اور ڈیزل کی مانگ میں نمایاں اضافہ ہوا ہے۔ یہ آضافہ گزشتہ سال کی اسی مدت کے مقابلے میں جون 2022 کی پہلی ششماہی کے دوران 50 فی صد تک ہوا ہے۔ یہ آضافہ خاص طور پر راجستھان، مدھیہ پردیش اور کرناٹک میں دیکھا گیا ہے۔ یہ وہ ریاستیں ہیں جہاں ایندھن کی بڑی مقدار میں سپلائی پرائیویٹ مارکیٹنگ کمپنیوں سے تعلق رکھنے والے ریٹیل آؤٹ لیٹس کے ذریعے کی جا رہی تھی اور ان ریاستوں میں سپلائی کے مقامات یعنی ٹرمینلز اور ڈپو کے مابین فاصلے زیادہ ہیں۔
عام طور پر مانگ میں اضافہ زرعی سرگرمیوں کی وجہ سے مانگ میں موسمی اضافے، خریداروں کی بڑی تعداد کی طرف سے اپنی خریداریوں کی ریٹیل آؤٹ لیٹس کی جانب منتقلی اور پرائیویٹ مارکیٹنگ کمپنیوں کی فروخت میں خاطر خواہ کمی کی وجہ سے ہوا ہے جن کے کافی والیوم  سرکاری زمرے کے ریٹیل آؤٹ لیٹس میں منتقل ہو گئے ہیں۔ اسی کے ساتھ ہی یہ حکومت کی جانب سے بائیو ڈیزل کی غیر قانونی فروخت کے خلاف کریک ڈاؤن کا بھی نتیجہ ہے۔ یہ والیوم بھی ریٹیل آؤٹ لیٹس کے ڈیزل سیل میں شامل کئے گئے ہیں۔
ملک میں پیٹرول اور ڈیزل کی پیداوار مانگ میں کسی بھی اضافے کا خیال رکھنے کے لئے کافی سے زیادہ ہے۔ اس بے مثال فروغ نے مقامی سطح پر لاجسٹک کے کچھ وقتی مسائل پیدا کر دئیے ہیں لیکن آئل کمپنیوں نے بھی ڈپو اور ٹرمینلز پر اسٹاک بڑھا کر ان مسائل سے نمٹنے کے لئے کمر کس لی ہے۔ ان میں ریٹیل آؤٹ لیٹس کی خدمت کے لئے ٹینک والے ٹرکوں اور لاریوں کی اضافی نقل و حرکت؛ اضافی مانگ کو پورا کرنے کے لئے ڈپو اور ٹرمینلز میں بشمول رات کام کے اوقات میں توسیع، اور متاثرہ ریاستوں میں سپلائی کی خاطر اضافی مقدار میں ایندھن کی فراہمی شامل ہیں۔
کمپنیاں اس بات کو یقینی بنا رہی ہیں کہ اس اضافی طلب کو پورا کرنے کے لئے خاطر خواہ پٹرول اور ڈیزل دستیاب ہیں اور وہ قوم کی توانائی کی ضرورتوں کو پورا کرنے کا مصمم ارادہ رکھتی ہیں۔
خواتین اور بچوں کی ترقیات کی وزارت
یتیم، لا وارث اور سپرد کردہ بچوں کو گود لینا
حکومت نے جووینائل جسٹس  ایکٹ  2015 کے تحت یتیم، لا وارث اور سپرد کردہ بچوں کو گود لینے میں سہولت فراہم کرنے کے لیے چائلڈ اڈاپشن ریسورس انفارمیشن اینڈ گائیڈنس سسٹم  کے نام سے ایک مرکزی آن لائن سسٹم متعارف کرایا ہے۔ گزشتہ تین سالوں میں CARINGS پورٹل میں رجسٹرڈ یتیم بچوں کی تفصیلات ریاست کے لحاظ سے Annexure-I میں ہے۔
ملک میں گود لینے کا کام جووینائل جسٹس  ایکٹ  2015 اور ہندو لے پالک اور دیکھ بھال ایکٹ 1956 کے ذریعے کیا جاتا ہے۔ خواتین اور بچوں کی ترقی کی وزارت جے جے ایکٹ، 2015 کے تحت، یتیم، لا وارث اور سپرد کردہ بچوں کو گود لینے کا انتظام کرتی ہے۔ سی اے آر آئی این جی ایس کے مطابق، پچھلے تین سالوں میں  کے دوران گود لیے گئے یتیم، لا وارث اور سپرد کردہ بچوں کی تعداد درج ذیل ہے:
|
|
سال
|
|
مرد
|
|
عورت
|
|
کُل
|
|
نارمل
|
|
خصوصی ضرورت
|
|
نارمل
|
|
خصوصی ضرورت
|
|
2019-2020
|
|
1398
|
|
57
|
|
1936
|
|
110
|
|
3501
|
|
2020-2021
|
|
1258
|
|
109
|
|
1795
|
|
133
|
|
3295
|
|
2021-2022
|
|
1216
|
|
136
|
|
1617
|
|
206
|
|
3175
ممکنہ گود لینے والے والدین  کے لیے انتظار کی مدت کل یتیم، لا وارث اور سپرد کردہ بچوں میں سے گود لیے جانے والے بچوں کی دستیابی، اور PAPs کی جانب سے بچے کی ترجیح پر منحصر ہے۔
جووینائل جسٹس  ایکٹ، 2015 کے فرمان کے مطابق ہر چائلڈ کیئر انسٹی ٹیوشن  کے لیے یہ لازمی ہے کہ دیکھ بھال اور تحفظ کے ضرورت مند بچوں کو جووینائل جسٹس  ایکٹ، 2015 کے تحت رجسٹر کیا جائے۔ CCIs کو گود لینے کے لیے قانونی طور پر آزاد قرار دیے گئے بچوں کی رپورٹنگ کے لیے خصوصی گود لینے والی ایجنسیوں  سے منسلک کیا گیا ہے۔ CARINGS کے مطابق، SAAs کے ساتھ CCIs کے روابط کی تفصیلات ضمیمہ-II میں ہیں۔
اس کے علاوہ، جووینائل جسٹس  ایکٹ، 2015 کے تحت رجسٹرڈ چائلڈ کیئر انسٹی ٹیوشنز  کی ریاست وار تفصیلات  ضمیمہ III میں ہیں۔
نیشنل کرائم ریکارڈ بیورو  کی طرف سے شائع کردہ سال 2018، 2019 اور 2020 کی کرائم ان انڈیا رپورٹ کے مطابق، بچوں، یعنی 18 سال سے کم عمر کے فرد کی انسانی اسمگلنگ کے معاملات کی ریاست وار تفصیلات ضمیمہ IV میں ہیں۔
خواتین اور بچوں کی ترقی کی مرکزی وزیر محترمہ اسمرتی زوبن ایرانی نے آج لوک سبھا میں ایک تحریری جواب میں یہ معلومات فراہم کی۔
شمال مشرقی ریاستوں کی ترقی کی وزارت
شمال مشرقی خطے کی ترقی کی وزارت کی جانب سے دی گئی رقم سےماؤں کی مجموعی خواہش کے لئے مہارت کے بینکنگ انسٹی ٹیوٹ آف لرننگ سینٹر قائم کیا گیا تھا
دیہی طبقہ کی پائیداری کے لئے بھارت سرکار اور شمال مشرقی خطے کی ترقی کی وزارت /این ای سی ،آئی ایف ای ڈی کے ذریعہ دئے گئے فنڈ کے توسط سے ویسٹ گارو ہیلس کمیونٹی ریسورس مینجمنٹ سوسائٹی/این ای آر سی او آر ایم پی کے تحت ضلع سطح پر ایک اعلیٰ فیڈریشن کے طور پر سوسائٹیوں کے رجسٹریشن قانون 1983 کے تحت 25 اکتوبر 2006 کو بی آئی ایل سی ایچ اے ایم قائم کیا گیا تھا۔
بی آئی ایل سی ایچ اےایم فی الحال ایک مضبوط خواتین کا آزاد ادارہ ہے جو ان انتہائی غریبوں کو قرض اور روزی روٹی اور دیگر خدمات فراہم کررہا ہے جو اس سے پہلے ان سبھی سہولتوں سے محروم تھے۔بی آئی ایل سی ایچ اے ایم ان ایس ایچ جی فیڈریشنوں کے ذریعہ مشرق اور جنوب گارو ہیلس کے کچھ حصوں اور تمام ویسٹ گارو ہیلس کو خدمات فراہم کرتا ہےجو قرضوں کی بحالی اور منظوری جانچ کے لئے ذمہ دار بورڈ کے ارکان بھی ہیں۔
گزرتے وقت کے ساتھ اس ادارے کی مقبولیت میں زبردست اضافہ ہوا ہے اور یہ اضافہ دیہی علاقوں میں رہنے والے غریبوں میں ہوا ہے۔جنہیں اس انسٹی ٹیوٹ پر زبردست بھروسہ ہےاور اس انسٹی ٹیوٹ نے دیہی عوام میں زبردست اعتماد حاصل کیا ہےاور یہ اعتماد اس وجہ سے حاصل ہوا ہے کیونکہ انہیں قرض کی آسانی سے رسائی ممکن ہوپائی ہے۔
امور صارفین، خوراک اور عوامی تقسیم کی وزارت
ملک میں این ایف ایس اے اور ٹی پی ڈی ایس کاروائیوں کے نفاذ کا جائزہ لینے کے لیے، مرکز نے پہلا ریاستی درجہ بندی انڈیکس جاری کیا
صارفین کے امور، خوراک اور عوامی نظام تقسیم کی مرکزی وزیر مملکت محترمہ سادھوی نرنجن جیوتی نے آج لوک سبھا میں ایک سوال کے تحریری جواب میں کہا کہ نیشنل فوڈ سیکورٹی ایکٹ 2013  اور ٹارگٹڈ پبلک تقسیم کے نظام کے نفاذ کا جائزہ لینے کے لیے، حکومت نے ریاستوں اور مرکز کے زیر انتظام علاقوں میں، 5 جولائی 2022 کو این ایف ایس اے کے لیے پہلی مرتبہ ریاستی درجہ بندی کا انڈیکس جاری کیا ہے۔
انڈیکس تین ستونوں پر منحصر ہے جو غذائی تحفظ اور غذائیت کے مختلف پہلوؤں پر غور کرتے ہیں۔ ہر ستون کے پیرامیٹرز اور ذیلی پیرامیٹرز ہوتے ہیں جو اس تشخیص کی حمایت کرتے ہیں۔ پہلا ستون این ایف ایس اے کی کوریج، صحیح ہدف بندی، اور این ایف ایس اے کے تحت تمام دفعات کے نفاذ کے اقدامات کرتا ہے۔ دوسرا ستون ڈلیوری پلیٹ فارم کا تجزیہ کرتا ہے جبکہ اناج کی تقسیم، ان کی نقل و حرکت، اور راشنکیدوکانوں پر آخری میل کی ترسیل پر غور کرتا ہے۔ تیسرا ستون محکمہ کے غذائیت کے اقدامات پر توجہ مرکوز کرتا ہے۔
راجستھان کو 0.694 کے اسکور کے ساتھ انڈیکس میں 18 واں مقام ملا ہے۔
ریاستی درجہ بندی انڈیکس میں اوڈیشہ نے 0.836 کے اسکور کے ساتھ پہلا مقام حاصل کیا ہے۔
ریاستی انڈیکس کا مقصد ریاستوں کے درمیان مسابقت، تعاون اور سیکھنے کا ماحول پیدا کرنا، شفافیت کو فروغ دینا، اور تحقیق اور تجزیہ کے لیے عوامی ڈومین میں تصدیق شدہ ڈیٹا شائع کرنا ہے۔ فی الحال، قومی سطح پر سرفہرست ریاستوں کے فوڈ اینڈ نیوٹریشن موڈ کو نافذ کرنے کی کوئی تجویز حکومت کے زیر غور نہیں ہے۔ این ایف ایس اے کے مجموعی ڈھانچے کے تحت ریاستیں/مرکز کے زیر انتظام علاقوں کی سرکاریں،بہتر کارکردگی کا مظاہرہ کرنے والی ریاستوں/ مرکز کے زیر انتظام علاقوں سے بہترین طرز عمل اپنانے کے لیے آزاد ہیں۔
امور داخلہ کی وزارت
مرکزی داخلہ سکریٹری نے پہاڑی علاقوں اور سیاحتی مقامات پر کوویڈ 19 کے پھیلنے کی جانچ کے لئے ریاستی حکومتوں کی جانب سے کئے جانے والے اقدامات کا جائزہ لیا
مرکزی داخلہ سکریٹری نے آج یہاں ایک اجلاس کی صدارت کی جس میں ریاستی حکومتوں نے پہاڑی علاقوں اور سیاحوں کے مقامات پر کوویڈ 19 کے پھیلنے کو روکنے کے لئے اٹھائے گئے اقدامات کا جائزہ لیا گیا۔
اس میٹنگ کے دوران گوا، ہماچل پردیش، کیرالہ، مہاراشٹر، راجستھان، تمل ناڈو، اتراکھنڈ، اور مغربی بنگال میں کوویڈ ۔19 کی صورتحالسے نمٹنے کے مجموعی انتظام اور ویکسینیشن کی پوزیشن پر تبادلہ خیال کیا گیا۔ مرکزی داخلہ سکریٹری نے میڈیا میں آنے والیایسی خبروں کے پیش نظر کہ پہاڑی مقامات اور دیگر سیاحتی جگہوں پر کوویڈ کے تعلق سے مناسب طرز عمل کو نظرانداز کیا گیا ہے، احتیاط پر سخت زور دیا۔ انہوں نے زور دے کر کہا کہ کووڈ کی دوسری لہر ابھی ختم نہیں ہوئی ہے؛ لہذا ریاستوں کو چاہئے کہ وہ ماسک پہننے ، سماجی دوری اور دیگر محفوظ رویے کے تعلق سے تجویز کردہ پروٹوکول پر سختی سے عمل کو یقینی بنائیں۔
یہ دیکھا گیا ہے کہ دوسری لہر کا زوال ملک کے مختلف ریاستوں/مرکزی خطوں میں غیر مستقل مراحل میں ہے، مزیدیہ کہ جبکہ مجموعی طور پر پوزیٹیو ہونے کی شرح میں کمی آرہی ہے راجستھان، کیرالہ، مہاراشٹر، تمل ناڈو، مغربی بنگال، اتراکھنڈ اور ہماچل پردیش کے کچھ اضلاع میں اس کی شرح 10 فیصد سے زیادہ ہے، جو موجبِ تشویش ہے۔ ریاستوں سے یہ بھی کہا گیا ہے کہ وہ ٹیسٹ ٹریک ٹریٹ ویکسینیٹ اور کوویڈ رُخی مناسب طرز عمل کی پنج جہتی حکمت عملی پر عمل کریں۔ جیسا کہ 29 جون 2021 کو وزارت داخلہ کے آرڈر میں درج ہے۔ مستقبل میں ہونے والے کسی بھی ممکنہ اضافے سے نمٹنے کے لئے  صحت کے بنیادی ڈھانچے کی تیاری کا بھی مشورہ دیا گیا ہے۔
اس اجلاس کے شرکا میں ڈاکٹر وی کے پال ممبر  نیتی آیوگ؛ سکریٹری ، وزارت صحت و خاندانی بہبود، حکومت ہند؛ ڈائریکٹر جنرل، انڈین کونسل فار میڈیکل ریسرچ؛ اور آٹھ رہاستوں کے چیف سکریٹری، پولیس کے ڈائرکٹر جنرل اور پرنسپل سیکرٹری  شامل تھے۔
عملے، عوامی شکایات اور پنشن کی وزارت
ڈاکٹر جتیندر سنگھ نے لاک ڈاؤن کے دوران آئی آئی پی اے کے جلسہ تقسیم اسناد سے آن لائن خطاب کیا
نئی دہلی، 30اپریل2020،اپنے نوعیت کی ایک منفرد تاریخ اس وقت رقم ہوئی، جب مرکزی وزیر ڈاکٹر جتیندر سنگھ نے لاک ڈاؤن کے دوران بطور مہمان خصوصی ایک جلسہ تقسیم اسناد سے آن لائن خطا ب کیا۔ انڈین انسٹی ٹیوٹ آف پبلک ایڈمنسٹریشن ، نے پبلک ایڈمنسٹریشن میں اپنا 45واں ایڈوانسڈ پیشہ ورانہ پروگرام ، مکمل کیا، جس میں آل انڈیا اور مرکزی خدمات کے 45سینئر گروپ کے افسران، نیز مسلح دستوں کے تمام شعبوں کے سینئر افسران کی شمولیت تھی۔
ویڈیو کانفرنس کےذریعے منعقدہ مذکورہ تقریب میں دیگر شخصیات کے علاوہ آئی آئی پی اے کے ڈائرکٹر سریندر ناتھ ترپاٹھی، عملہ اور تربیت کے مرکزی سکریٹری سی چندر مولی، آئی آئی پی اے کے رجسٹرار امیتابھ رنجن، آئی آئی پی اے کے اساتذہ اور اپنے اپنے تعلیمی کورس کامیابی سے مکمل کرنے والے دیگر اسکالر نے بھی اس میں شرکت کی۔
ڈاکٹر جتیندر سنگھ نے لاک ڈاؤن کی بندشوں کے باوجود اکیڈمک پروگرام کی تمام ضروریات کو بروقت پایۂ تکمیل تک پہنچانے کے لئے آئی آئی پی اے کی ستائش کی اور کہا کہ اس ادارے نے تمام تر معیارات کےحصول کے لئے مختلف طریقہ ہائے کار کو بہتر بنایا ہے۔ وقت کی قدروقیمت پہچانی ہے اور اس کا لحاظ رکھا ہے۔ اس میں امیدواران کے لئے آن لائن زبانی امتحان کا انعقاد بھی شامل ہے۔
اپنی صلاحیت سازی سے متعلق کوششوں کے لئے آئی آئی پی اے کی ستائش کرتے ہوئے ڈاکٹر جتیندر سنگھ نے بدلتے ہوئے وقت کے ساتھ اپنے آپ کو تاحال بنانےکے عمل کے لئے ادارے کی تعریف کی۔ انہوں نےکہا کہ یہ ادارہ ایک فعال اور متحرک ادارہ ہے اور اپنے آپ کو وقت کے تقاضوں کے مطابق ڈھالتا رہتا ہے اور اصلاح اور بہتری کو اپنانے کے لئے تمام تر جدید طریقے اپنا تا ہے۔ لاک ڈاؤن کی صورتحال کے دوران کووڈوبائی مرض کے پس منظر میں آئی آئی پی اے نے جو کوششیں کی ہیں، وہ لائق ستائش ہے۔ یہ ادارہ ایسی صورتحال کے دوران بھی اپنے مقاصد سے کلی طور پر وابستہ رہا ہے اور ازحد امتیازی طریقے سے اس نے سارے کام انجام دیئے ہیں۔ انہوں نے آئی آئی پی سے کہا کہ وہ نئے ماڈل وضع کرتا رہے، جو بقیہ ملک کے لئے ایک مثال ہوں گے۔ تقسیم اسناد کے جلسے کا اختتام پروگرام کی مشترکہ ڈائرکٹر ڈاکٹر نیتو جین کی جانب سے شکریہ کی تحریک پر ہوا۔
۔۔۔۔۔۔۔۔۔۔۔
م ن۔ک ا۔
U- 2182
(Visitor Counter : 101
وزارت دفاع
کھلے سمند رمیں لاپتہ ہونے والی ماہی گیر کشتی مرسڈیز کا انڈین کوسٹ گارڈ نے سراغ لگایا
نئی دہلی،28؍اپریل2021:
انڈین کوسٹ گارڈ نے سمندر میں کامیابی کے ساتھ تلاش اور بچاؤ کا رروائی ایک اورکارنامہ انجام دیتے ہوئے تمل ناڈو کی گمشدہ ماہی گیر کشتی مرسڈیز کا پتہ لگایا ہے۔یہ زبردست تلاشی آپریشن 24اپریل 2021ء کو گوا سے تقریباً 1100 کلو میٹرکے فاصلے پر شروع کیا گیا۔ یہ ماہی گیر کشتی 6 اپریل 2021ء کو 11 افراد پر مشتمل عملے کے ساتھ گہرے سمندر میں ماہی گیری کے لئے نکلی تھی۔ اس کا 30 روزہ سفر تمل ناڈو میں تھینگا پٹنم فشنگ ہاربر سے شروع ہوا تھا۔24 اپریل 2021ء کو تمل ناڈو کی ماہی گیری محکمے کے حکام نے یہ اطلاع دی تھی کہ کچھ دیگر ماہی گیر کشتیوں نے جو کہ اس علاقے میں اپنے کام پر تھیں، کچھ ملبہ دیکھا تھا، جس کے بنا پر یہ خیال کیا جارہا تھا کہ ماہی گیر کشتی مرسڈیز ڈوب چکی ہے۔
ممبئی میں تعینات انڈین کوسٹ گارڈ کے میریٹائم ریسکیو کو-آرڈِنیشن سینٹرنے انٹرنیشنل سیفٹی نیٹ کو فعال کرتے ہوئے سمندر میں متعلقہ علاقے سے گزرنے والے تاجر جہازوں کو اطلاع دی، تاکہ وہ اُس گمشدہ کشتی کی تلاش کریں۔اس کے ساتھ ہی ساتھ متوازی تعیناتی پر آئی سی جی ایس سمندر پرہاری کا رُخ بھی اس تلاش کے لئے تبدیل کردیاگیا۔ایم آر سی سی ممبئی نے تجارتی جہاز مرسک ہارسبرگ کے ساتھ مل کر تلاشی آپریشن شروع کیا اور اس میں علاقے میں سرگرم ماہی گیر کشتیوں کی مدد بھی لی، چونکہ یہ علاقہ پاکستان کے سرچ اینڈ ریسکیو ریجن میں آتا تھا، اس لئے ایم آر سی سی کراچی سے بھی مروجہ آئی این او قوانین کے تحت مدد کی درخواست کی گئی۔خشکی سے اس جگہ کے فاصلے کو دھیان میں رکھتے ہوئے ہندوستانی بحریہ سے لانگ رینج میریٹائم پیٹرول ایئرکرافٹ کو استعمال میں لانے کی درخواست کی گئی۔ایسا سمجھا جاتا ہے کہ ماہی گیر کشتی پر کوئی آئی اے ایس یا دوسرا ٹرانسپونڈر نصب نہیں تھا، جس سے تلاش کرنے والی یونٹوں کو اس کشتی کا جلد پتہ لگانے میں کوئی مدد مل پاتی۔
خشکی سے بہت زیادہ فاصلے اور خراب موسم جیسی مشکلات کے درمیان چار دن کی مسلسل تلاش کے بعد لکشدیپ جزائر سے تقریبا 200میل کے فاصلے پر اس گمشدہ کشتی کا سراغ مل پایا۔ آئی سی جی ڈورنیئر نے آج صبح اس ماہی گیر کشتی کی موجودگی کا پتہ لگایا اور اس کی تصدیق کی۔ایم آر سی سی ممبئی نے اس ماہی گیر کشتی پر نصب شدہ سٹیلائٹ فون کے ذریعے اُس سے رابطہ قائم کیا اور اس بات کا بھی یقین حاصل کرلیا کہ عملے کے تمام افراد صحیح سلامت تھے۔اسی درمیان تمل ناڈو محکمہ ماہی گیری کے افسران کی طرف سے یہ اطلاع بھی ملی کہ آئی ایف بی مرسڈیز کے عملے کے افراد نے اپنے گھر پر لوگوں سے سٹیلائٹ فون کے ذریعے رابطہ کیاتھا، جس سے اس با ت کا اشارہ ملا کہ وہ لوگ محفوظ تھے۔لکشدیپ سے کچھ فاصلے پر تعینات انڈین کوسٹ گارڈ کے جہاز کا رخ کشتی کے عملے کو ضروری سامان اور طبی امداد فراہم کرنے کےلئے اسی سمت میں تبدیل کردیا گیا تھا۔ یہ ماہی گیر کشتی انڈین کوسٹ گارڈ کے جہاز کی نگرانی میں اپنی تعیناتی والی بندر گاہ کی طرف بڑھ رہی ہے اور3 مئی 2021ء تک وہ یہاں پہنچ جائے گی۔
نیشنل میریٹائم سرچ اینڈ ریسکیو کوآرڈینیٹر کی حیثیت سے انڈین کوسٹ گارڈ نے اپنے 3400 مشنوں پر کام کرتے ہوئے تقریباً 10,000زندگیوں کو تلف ہونے سے بچایا ہے، جس کا اوسط فی دو روز ایک زندگی بچانا ہوتا ہے۔انڈین کوسٹ گارڈ گہرے سمندروں میں ماہی گیری کرنےوالے مچھواروں کی سیفٹی میں اضافہ کرنے کےلئے اِن کشتیوں پر آئی اے ایس، ڈسٹریس الٹر ٹرانسپونڈرز اور لمبی رینج والے دو رُخے مواصلاتی میکانزم کے نصب کئے جانے کی وکالت کرتا ہے۔
وزارت ماہی پروری، مویشی پروری و ڈیری
ماہی پروری، مویشی پروری اور ڈیری کے مرکزی وزیر جناب پروشوتم روپالا کل میگھالیہ کے جنوب مغرب گارو ہلز ضلع کے دورے پر جائیں گے
ماہی پروری، مویشی پروری اور ڈیری کے مرکزی وزیر جناب پروشوتم روپالا 9 سے 10 جنوری 2023 تک میگھالیہ ریاست میں جنوب مغرب گارو ہلز ضلع ، جو بنگلہ دیش کی سرحد سے ملحق ہے، کے دورے پر جارہے ہیں۔ یہ پہلا موقع ہے، جب کوئی مرکزی کابینی وزیر اس سرحدی علاقہ کے دورے پر جارہے ہیں۔
09 جنوری 2023 کو مرکزی وزیر ،جنوب مغرب گارو ہلز کے امپاتی میں، سرکاری افسران اور اسٹیک ہولڈرز کے ساتھ بھارت سرکار کی مختلف اہم اسکیموں پرجائزہ میٹنگ کی صدارت کریں گے۔
10 جنوری 2023 کو جناب روپالا، علاقے کی خواتین ، ڈیری کسانوں اور ماہی پروری کے کاروباریوں کے خود روزگار گروپوں سے ملاقات کریں گے۔ مرکزی وزیر، سرحدی علاقوں میں رہنے والے لوگوں کے ساتھ گفت و شنید کرنے کے لئے بنگلہ دیش سرحدی ہاٹ بھی جائیں گے۔
سٹرک ٹرانسپورٹ اور شاہراہوں کی وزارت
ناگ دریا کی آلودگی کو کم کرنے کے پروجیکٹ کو منظوری دی گئی؛ اس سے حیاتیاتی تنوع اور ناگ پور شہر میں ناگ دریا کو صاف ستھرا رکھنے میں مدد ملے گی
نئی دہلی،02 مارچ، 2021/ ناگ دریا کی آلودگی کو کم کرنے کے پروجیکٹ کو منظوری دے دی گئی ہے ، اس پر 2117.54 کروڑ روپے کی لاگت آئے گی۔ یہ دریا ناگپور شہر سے ہوتا ہوا بہتا ہے ۔ لہذا اس کا نام بھی ناگپور کے مطابق رکھا گیا ہے۔ اس دریا میں پانی انتہائی درجے پر آلودہ ہوگیا ہے جس کی وجہ اس میں گندے پانی کے نالے اور صنعتی کچرا ہے۔ اس کا اعلان مرکزی وزیر جناب نتن گڈکری نے عالمی بینک کے افسران ، ڈی جی این ایم سی جی اور ناگپور میونسپل کمشنر کے ساتھ اس میٹنگ کی صدارت کے بعد اپنے دفتر میں کہی۔
اس پروجیکٹ کو دریا کے تحفظ کے قومی منصوبے کے تحت منظوری دی گئی جس پر دریا کے تحفظ کے قومی ڈائریکٹوریٹ این آر سی ڈی عمل درآمد کرے گا۔ اس سے گندے پانی ، ٹھوس کچرے کے بہاؤ اور دیگر کثافتوں کے اعتبار سے آلودگی کی سطح میں کمی آئے گی۔
۔۔۔
م ن ۔ اس۔ ت ح ۔
U –2091
(Visitor Counter : 129
وزیراعظم کا دفتر
وزیر اعظم نے وجے دیوس کی ماقبل شام آرمی ہاؤس میں منعقدہ ’ایٹ ہوم‘ استقبالیہ میں شرکت کی
وزیر اعظم جناب نریندر مودی نے آج وجے دیوس کی ماقبل شام ، آرمی ہاؤس میں منعقدہ ’ایٹ ہوم‘ استقبالیہ میں شرکت کی۔
وزیر اعظم نے ٹوئیٹ کیا:
’’وجے دیوس کی ماقبل شام آرمی ہاؤس میں منعقدہ ’ایٹ ہوم‘ استقبالیہ میں شرکت کی۔ بھارت ہماری مسلح افواج کی شجاعت کو کبھی فراموش نہیں کرے گا جس نے 1971 کی جنگ میں فتح دلائی تھی۔‘‘
وزارتِ تعلیم
مرکزی وزیر تعلیم نے ورچوئل طور پر طلباء کے تعلیمی فروغ سے متعلق رہنما خطوط جاری کئے
نئی دہلی،19 اگست :
مرکزی وزیر تعلیم جناب رمیش پوکھریال ‘نشنک’ نے آج نئی دہلی میں طلباء کے تعلیمی فروغ سے متعلق رہنما خطوط ورچوئل طور پر جاری کئے۔ اس موقع پر وزیر موصوف نے کہا کہ کووڈ-19 کی موجودہ وباء کے دوران وزارت تعلیم کے تحت اداروں نے مل کر کام کیا اور ڈیجیٹل ذرائع کے توسط سے اسکول کی تعلیم گھر تک بچوں تک پہنچانے کی کوشش کی۔ دستاویزات جیسے متبادل اکیڈمک کیلنڈر ، پراگیاٹا رہنما خطوط ، ڈیجیٹل ایجوکیشن۔ انڈیا رپورٹ ، نشٹھا۔ آن لائن ، وغیرہ کچھ ایسے اقدامات ہیں جو بچوں کے لئے اسکول کی تعلیم میں تسلسل برقرار رکھنے کے لئے اٹھائے گئے ہیں۔ متبادل طریقوں سے طلبا کو اسکول کی تعلیم فراہم کرنے کی کوششوں کے درمیان مختلف اسٹیک ہولڈرز کی طرف سے یہ خدشات اٹھائے گئے تھے کہ وہ بچے تعلیم کیسے حاصل کریں گے جنہیں ڈیجیٹل وسائل تک رسائی حاصل نہیں ہے۔ اس کے علاوہ ، یہ انکشاف بھی ہوا کہ گھر میں اسکول کی تعلیم حاصل کرنے کے لئے ڈیجیٹل وسائل تک غیر مساوی رسائی کی وجہ سے مساوات اور شمولیت کے خدشات بچوں کی تعلیم میں کمی کا باعث بن سکتے ہیں۔
اس کے پیش نظر این سی ای آر ٹی نے موجودہ صورتحال اور وبائی مرض کے بعد کی صورتحال کے لئے بھی وزارت تعلیم کی ہدایت پر طلباء کے تعلیمی فروغ سے متعلق رہنما خطوط تیار کئے ہیں۔ وزیر موصوف نے بتایا کہ یہ رہنما خطوط ، ماڈل مندرجہ ذیل تین اقسام کے حالات کے لئے تجویز کیے گئے ہیں۔ اول ، جس میں طلبہ کے پاس کوئی ڈیجیٹل وسائل نہیں ہیں۔ دوم ، جس میں طلباء کے پاس ڈیجیٹل وسائل محدود ہیں۔ آخر میں ، جس میں طلبا کو آن لائن تعلیم کے لئے ڈیجیٹل وسائل دستیاب ہیں۔
وزیر موصوف نے کہا کہ یہ رہنما خطوط کمیونٹی پر اساتذہ اور رضاکاروں کے ذریعہ بچوں کے گھر پر فراہم کئے جانے والے سیکھنے کے سامان جیسے ورک بوک ، ورک شیٹ وغیرہ حاصل کرنے کے لئے اسکول کے ساتھ مل کر کام کرنے پر زور دیتے ہیں۔ اس میں رضاکاروں یا اساتذہ کے ذریعہ مقامی طالب علموں کو پڑھانے، کمیونٹی سنٹر میں ٹیلی ویژن قائم کرنے اور معاشرتی فاصلاتی اصولوں کو برقرار رکھنے کا بھی مشورہ دیا گیا ہے۔
شری پوکھریال نے بتایا کہ یہ رہنما خطوط کمیونٹی کے ممبروں اور پنچایتی راج کی مدد سے کمیونٹی سنٹر میں ایک ہیلپ لائن قائم کرنے کے بارے میں بھی بات کرتے ہیں۔ اس میں والدین کو اپنے بچوں کی تعلیم میں مدد اور حصہ لینے کی طرف راغب کرنے کی سفارش کی گئی ہے۔ انہوں نے مزید کہا کہ تینوں ہی صورتوں میں متبادل اکیڈمک کیلنڈر کے استعمال اور اس کو نافذ کرنے کی تجویز دی گئی ہے۔
وزیرموصوف نے اس بات پر روشنی ڈالی کہ یہ رہنما خطوط ان بچوں کی مدد کریں گے جن کے پاس اپنے اساتذہ یا رضاکاروں کے ساتھ گھر پر پڑھنے کے مواقع حاصل کرنے کے لئے ڈیجیٹل وسائل نہیں ہیں۔ اس کے علاوہ ، یہ ان تمام طلبہ کے سیکھنے کی خامیوں کو دور کرنے میں ہماری کوششوں میں بھی مددگار ثابت ہوں گے جو مختلف متبادل طریقوں یعنی ریڈیو ، ٹی وی ، اسمارٹ فون وغیرہ کے ذریعے گھر پر تعلیم حاصل کر رہے ہیں۔
Click here for the Students’ Learning Enhancement Guidelines:
وزارت دفاع
پدم ایوارڈ یافتگان- 2022 کے دوسرے بیچ نے قومی جنگی یاد گار کا دورہ کیا، ہندوستان کے شہید ہیروز کو خراج عقیدت پیش کی
ایوارڈ یافتگان نے لوگوں، خاص طور پر نوجوانوں سے این ڈبلیو ایم کا دورہ کرنے اور مسلح افواج کے بہادرانہ کارناموں کے بارے میں جاننے کی اپیل کی
پدم ایوارڈ یافتگان 2022 کے دوسرے بیچ نے 29 مارچ 2022 کو نئی دہلی میں مثالی قومی جنگی یاد گار  کا دورہ کر کے بہادر فوجیوں کو خراج عقیدت پیش کی۔صدر جمہوریہ رام ناتھ کووند نے 28 مارچ 2022 کو راشٹرپتئ بھون میں تقسیم ایوارڈ کی تقریب- دوئم میں سال 2022 کے لئے دو پدم وبھوشن، 9 پدم بھوشن اور 54 پدم شری ایوارڈ سے نوازا۔ ان میں سے جن لوگوں نے قومی جنگی یاد گار کا دورہ کیا، ان میں پدم وبھوشن حاصل کرنے والی ڈاکٹر پربھا آترے بھی ہیں، جنہوں نے قومی جنگی یاد گار پر شہید ہیروز کو گلہائے عقیدت پیش کی۔ پدم شری ایوارڈ حاصل کرنے والے پولینڈ کے پروفیسر  ماریا کیزٹاک بسکی، تھائی لینڈ کے ڈاکٹر چیرپت پرپنڈ ودیا، محترمہ بسنتی دیوی، جناب دھنیشور اینگتی، گرو تلکو رینپوچے، ڈاکٹر  ہرمہیندر سنگھ بیدی، ست گرو برمیش نند اچاریہ سوامی جی اور جناب عبدالقادر امام صاحب نداکاتم بھی موجود تھے۔
جیسے ہی ایوارڈ یافتگا ن این ڈبلیو ایم کے ارد گرد پہنچے، وہاں پر موجود سروس اہلکاروں نے مسلح افواج کے بہادرانہ کارناموں سے آگاہ کیا۔ ایوارڈ یافتگان نے این ڈبلیو ایم کے دورے کے انعقاد کی حکومت کی پہل کی ستائش کی۔ انہوں نے کہا کہ یہ یاد گار فوجیوں کی حب الوطنی ، فرائض کی لگن، جرات اور قربانیوں کے اقدار کی توثیق کرتا ہے۔ انہوں نے لوگوں ، خاص طور سے نوجوانوں سے یاد گار کا دورہ کرنے اور فوجیوں کے بہادرانہ داستانوں کے بارے میں جاننے کی اپیل کی۔
پدم وبھوشن سے سرفراز محترمہ ڈاکٹر پربھا آترے نے کہا کہ یہاں آنا اور اپنے فوجیوں کو خراج تحسین پیش کرنا ہمارے لئے اعزاز کی بات ہے۔ واقعی ہمیں ان پر فخر ہے ، کیونکہ یہ لوگ ہماری حفاظت کر رہے ہیں اور ہمارے ملک کو آگے لے جارہے ہیں۔ محترمہ ڈاکٹر پربھا آترے ایک معروف ہندوستانی کلاسیکی گلو کارہ ہیں۔
پدم بھوشن حاصل کرنے والے جناب دیویندر جھانجھریا اور جناب سچیدا نند سوامی اور پدم شری یافتگان سردار جگجیت سنگھ داردی، جناب کاجی سنگھ اور پنڈت رام دیال شرما سمیت پدم ایوارڈ یافتگان 2022 کے پہلے بیچ نے 22 مارچ 2022 کو مثالی یاد گار کا دورہ کیا ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-3418
(Visitor Counter : 99
وزارت دفاع
آئی این ایس ترکش نے ابسامارسات میں حصہ لیا
بھارت ، برازیل اورجنوبی افریقہ کی بحری فوجوں کے مابین ایک مشترکہ کثیرملکی سمندری فوجی مشق –ابسامارکی ساتویں مشق ، دس سے بارہ اکتوبر ، 2022کے درمیان جنوبی افریقہ میں جی کیبرہابندرگاہ پرمنعقد ہوئی ۔ ۔ اس مشق میں بھارتی بحریہ نے اپنے گائیڈڈ میزائلوں سے لیس جنگی بحری جہاز ، آئی این ایس ترکش ، ایک چیتک ہیلی کاپٹر اورمارکوس خصوصی فورسز کے ساتھ حصہ لیا۔
اس بحری فوجی کے مقاصد میں ، بحری تعلقات کو مستحکم بنانا، مشترکہ کارروائی جاتی فوجی ٹریننگ کو فروغ دینا ، سمندرجرائم پرقابوپانا ، مواصلات کی بحری لائنوں کو محفوظ بنانا اورسمندرمیں مشترکہ تدریجی ترقی کی حصولیابی کی غرض سے فوجوں کے درمیان باہمی تعامل میں اضافہ کیاجاناشامل ہیں ۔
ابسامار-VII کی افتتاحی تقریب ، 11اکتوبر ، 2022کو منعقدہوئی ۔ یہ بحری فوجی مشق تین دن تک جاری رہی اور یہ مشق بندرگاہ اور سمندر پردونوں مرحلوں میں انجام دی گئی ۔
دس اورگیارہ اکتوبر کو بندرگاہ کے مرحلے کے دوران ، ڈی سی اور ایف ایف مشقیں ، وی بی ایس ایس /کراس بورڈنگ لیکچرس ، غوطہ خوری سے متعلق مشترکہ کارروائیاں ، خصوصی فورسیز کے مابین تبادلہ ٔخیال اورایک دوسرے کے ڈیک کے دورے وغیرہ کاانعقاد کیاگیا۔ 12اکتوبر ، 2022کو سمندر ی مرحلہ کی فوجی مشق منعقد ہوئی، جس کے دوران بحری کارروائیوں کے مختلف النوع پہلوؤں کااحاطہ کیاگیا۔ اختتامی تقریب پورٹ جی کیبرہاسے دور آئی این ایس ترکش پرمنعقد ہوئی ۔
خوراک کی ڈبہ بندی کی صنعتوں کی وزارت
این آئی ایف ٹی ای ایمز ملک میں کام کر رہے ہیں
اس وقت ہمارے ملک میں فوڈ ٹیکنالوجی انٹرپرینیورشپ اینڈ مینجمنٹ  کے دو قومی ادارے کام کر رہے ہیں،ایک ہریانہ کے کنڈلی میں اور دوسرا تمل ناڈو کے تھنجاور میں ہے۔
دونوں اداروں کی طرف سے فوڈ ٹیکنالوجی اور اور اس منسلک شعبوں میں پیش کردہ کورسز ؛ ایم ٹیک، بی ٹیک اور پی ایچ ڈی ہیں۔ ایم بی اے کورس این آئی ایف ٹی ای ایم کنڈلی کے ذریعہ کرایا جاتا ہے۔
افرادی قوت کی بڑھتی ہوئی مانگ کو پورا کرنے کے لیے طلباء کی منظور شدہ تعداد میں اضافہ کیا گیا ہے۔ مرکزی فنڈ سے چلنے والے دیگر ادارے/یونیورسٹیاں، ریاست سے چلنے والے ادارے/ یونیورسٹیاں اور نجی ادارے/ یونیورسٹیاں ڈبہ بند خوراک کی صنعتوں میں افرادی قوت کی بڑھتی ہوئی مانگ کو پورا کرنے کے لیے
فوڈ ٹیکنالوجی اور اس سے منسلک خاص علم میں مہارت کے کورسز میں ڈگری، پوسٹ گریجویٹ ڈگری اور ڈاکٹریٹ کی ڈگری آفر کرتے ہیں۔
ڈبہ بند خوراک کی صنعتوں کی وزارت  کی طرف سے دونوں این آئی ایف ٹی ای ایمز کی سرگرمیوں کا جائزہ لینے کے لیے ایک جائزہ کمیٹی قائم کی گئی تھی۔ جائزہ کمیٹی نے بتایا ہے کہ دونوں ادارے اپنے قیام سے لے کر اب تک مطلوبہ مقاصد کے حوالے سے بہت اچھا کام کر رہے ہیں۔ ادارے کے لیے فوڈ سائنس اور ٹیکنالوجی کے عصری شعبوں میں بین الاقوامی شہرت کے دیگر اسی طرح کے اداروں کے ساتھ آگے بڑھنے کے لیے نئے مواقع بھی شروع کیے گئے ہیں۔
ایم او ایف پی آئی، پردھان منتری کسان سمپدا یوجنا ، پردھان منتری فارملائزیشن آف مائیکرو فوڈ پروسیسنگ انٹرپرائزز  اور پیداوار سے منسلک ترغیبی اسکیم  کے ذریعے ڈبہ بند خوارک کے شعبے میں روزگار پیدا کرنے میں سہولت فراہم کرتا ہے۔ اگلے پانچ سالوں کے لیے کوئی خاص ہدف مقرر نہیں کیا گیا ہے۔
یہ معلومات ڈبہ بند خوراک کی صنعتوں کے وزیر مملکت جناب پرہلاد سنگھ پٹیل نے آج راجیہ سبھا میں ایک تحریری جواب میں دی۔